মাধো জানালেন পাটনায় জেপি-র কাছে যাওয়ার আগে নকশালপন্থী হওয়ার সাধ জেগেছিল তার। তখন সবে উত্তর বাংলায় নকশালবাড়ি আন্দোলনের সূত্রপাত হয়েছে। মাধো বললেন, কলকাতায় চলে এলাম। জ্যোতি বসুর বাড়ি। চমকে উঠে জিজ্ঞেস করলাম, জ্যোতিবাবুর বাড়ি। কেন? মাধো বললেন, তখন তা-ই শুনেছিলাম, জ্যোতি বসুই নকশাল নেতা। চম্বল থেকে এসেছি শুনে জ্যোতিবাবুর বাড়ির লোকেরা তাঁর সঙ্গে দেখা করতেই দিলেন না। নিরাশ হয়ে ফিরে এলাম।